title: Regulamentul de punere în aplicare (UE) nr. 1381/2011 al Comisiei din 22 decembrie 2011 privind neautorizarea substanței active cloropicrină în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare și de modificare a Deciziei 2008/934/CE  Text cu relevanță pentru SEE

text:
               23.12.2011

               RO

               Jurnalul Oficial al Uniunii Europene

               L 343/26

         REGULAMENTUL DE PUNERE ÎN APLICARE (UE) NR. 1381/2011 AL COMISIEI
   din 22 decembrie 2011
   privind neautorizarea substanței active cloropicrină în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare și de modificare a Deciziei 2008/934/CE
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (c) din Regulamentul (CE) nr. 1107/2009, Directiva 91/414/CEE a Consiliului (2) se aplică, în ceea ce privește procedura și condițiile de autorizare, substanțelor active pentru care a fost stabilit caracterul complet al cererilor în conformitate cu articolul 16 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (3). Cloropicrina este o substanță activă pentru care a fost stabilit caracterul complet al cererii în conformitate cu regulamentul respectiv.

               (2)

               Regulamentele (CE) nr. 451/2000 (4) și (CE) nr. 1490/2002 (5) ale Comisiei stabilesc normele de punere în aplicare a etapelor a doua și a treia ale programului de lucru menționat la articolul 8 alineatul (2) din Directiva 91/414/CEE, precum și liste de substanțe active care urmează să fie evaluate în vederea eventualei lor includeri în anexa I la Directiva 91/414/CEE. Aceste liste includ cloropicrina.

               (3)

               În conformitate cu articolul 3 alineatul (2) din Regulamentul (CE) nr. 1095/2007 al Comisiei din 20 septembrie 2007 de modificare a Regulamentului (CE) nr. 1490/2002 de stabilire a normelor suplimentare de aplicare a etapei a treia a programului de lucru menționat la articolul 8 alineatul (2) din Directiva 91/414/CEE a Consiliului și a Regulamentului (CE) nr. 2229/2004 de stabilire a normelor suplimentare de punere în aplicare a etapei a patra a programului de lucru menționat la articolul 8 alineatul (2) din Directiva 91/414/CEE a Consiliului (6), notificatorul și-a retras sprijinul pentru includerea substanței active respective în anexa I la Directiva 91/414/CEE, în termen de două luni de la intrarea în vigoare a Regulamentului (CE) nr. 1095/2007. În consecință, Decizia 2008/934/CE a Comisiei din 5 decembrie 2008 privind neincluderea anumitor substanțe active în anexa I la Directiva 91/414/CEE a Consiliului, precum și retragerea autorizațiilor pentru produsele de protecție a plantelor care conțin aceste substanțe (7) a fost adoptată privind neincluderea substanței cloropicrină.

               (4)

               În temeiul articolului 6 alineatul (2) din Directiva 91/414/CEE, notificatorul inițial (denumit în continuare „solicitantul”) a prezentat o nouă cerere, solicitând aplicarea procedurii accelerate prevăzute la articolele 14-19 din Regulamentul (CE) nr. 33/2008.

               (5)

               Cererea a fost transmisă Italiei, care a fost desemnată stat membru raportor prin Regulamentul (CE) nr. 1490/2002. Perioada pentru procedura accelerată a fost respectată. Specificația substanței active și utilizările propuse sunt identice cu cele care au făcut obiectul Deciziei 2008/934/CE. Cererea respectivă este conformă, de asemenea, cu celelalte cerințe de fond și de procedură menționate la articolul 15 din Regulamentul (CE) nr. 33/2008.

               (6)

               Italia a evaluat informațiile suplimentare transmise de solicitant și a pregătit un raport suplimentar. Raportul respectiv a fost comunicat Autorității Europene pentru Siguranța Alimentară (denumită în continuare „autoritatea”) și Comisiei la data de 11 martie 2010. Autoritatea a comunicat raportul suplimentar celorlalte state membre și solicitantului pentru observații și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la cererea Comisiei, la 23 februarie 2011, autoritatea a prezentat Comisiei concluzia sa privind evaluarea riscurilor prezentate de substanța cloropicrină (8). Proiectul de raport de evaluare, raportul suplimentar și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la 11 octombrie 2011, sub forma raportului de reexaminare al Comisiei privind substanța cloropicrină.

               (7)

               În cursul evaluării acestei substanțe active, au fost identificate anumite aspecte problematice, în special în ceea ce privește elementele care urmează. Există un risc inacceptabil pentru operatori. Nu a fost posibilă efectuarea unei evaluări fiabile a expunerii apelor subterane, deoarece au lipsit datele referitoare la metabolitul dicloronitrometan și la impuritățile substanței active fabricate. Au fost disponibile date insuficiente pentru a trage concluzii cu privire la riscurile pentru organismele din sedimente, albine, râme și plante nețintă. Au fost identificate riscuri crescute pentru organisme acvatice, păsări și mamifere. Nu a fost posibilă efectuarea unei evaluări fiabile a expunerii apelor de suprafață și a sedimentelor, deoarece lipseau datele referitoare la cloropicrină și metabolitul dicloronitrometan. Nu a fost posibilă efectuarea unei evaluări fiabile a concentrațiilor de expunere la fosgen din aer. A fost identificat un risc crescut de transport atmosferic la mare distanță.

               (8)

               Comisia a invitat solicitantul să își prezinte observațiile privind concluzia autorității. În plus, în conformitate cu articolul 21 alineatul (1) din Regulamentul (CE) nr. 33/2008, Comisia a invitat solicitantul să prezinte observații privind proiectul de raport de reexaminare. Solicitantul și-a prezentat observațiile, acestea fiind examinate cu atenție.

               (9)

               Cu toate acestea, în ciuda argumentelor prezentate de solicitant, aspectele problematice menționate în considerentul 7 nu au putut fi eliminate. În consecință, nu s-a demonstrat faptul că, în condițiile de utilizare propuse, produsele de protecție a plantelor care conțin cloropicrină ar îndeplini, în general, cerințele stabilite la articolul 5 alineatul (1) literele (a) și (b) din Directiva 91/414/CEE.

               (10)

               Prin urmare, cloropicrina nu ar trebui autorizată, în conformitate cu articolul 13 alineatul (2) din Regulamentul (CE) nr. 1107/2009.

               (11)

               Pentru a oferi statelor membre suficient timp pentru retragerea autorizațiilor produselor de protecție a plantelor care conțin cloropicrină, ar trebui acordată o derogare de la Regulamentul (CE) nr. 1490/2002.

               (12)

               În ceea ce privește produsele de protecție a plantelor care conțin cloropicrină, în cazul în care statele membre acordă o perioadă de grație în conformitate cu articolul 46 din Regulamentul (CE) nr. 1107/2009, această perioadă ar trebui să expire cel târziu la un an de la retragerea autorizației respective.

               (13)

               Prezentul regulament nu exclude prezentarea unei noi cereri referitoare la cloropicrină, în temeiul articolului 7 din Regulamentul (CE) nr. 1107/2009.

               (14)

               Din motive de claritate, rubrica referitoare la cloropicrină din anexa la Decizia 2008/934/CE ar trebui eliminată.

               (15)

               Prin urmare, Decizia 2008/934/CE ar trebui modificată în consecință.

               (16)

               Comitetul permanent pentru lanțul alimentar și sănătatea animalelor nu a formulat un aviz. S-a considerat necesar un act de punere în aplicare, iar președintele a prezentat proiectul actului de punere de aplicare comitetului de apel în vederea unor deliberări suplimentare. Măsurile prevăzute în prezentul regulament sunt conforme cu avizul comitetului de apel,

         ADOPTĂ PREZENTUL REGULAMENT:
   Articolul 1
   Neautorizarea substanței active
   Substanța activă cloropicrină nu se autorizează.
   Articolul 2
   Măsuri tranzitorii
   Prin derogare de la articolul 12 alineatul (3) din Regulamentul (CE) nr. 1490/2002, statele membre se asigură că autorizațiile pentru produsele de protecție a plantelor care conțin cloropicrină sunt retrase până la 23 iunie 2012.
   Articolul 3
   Perioada de grație
   Orice perioadă de grație acordată de statele membre în conformitate cu articolul 46 din Regulamentul (CE) nr. 1107/2009 este cât mai scurtă posibil și expiră cel târziu la 12 luni de la retragerea autorizației respective.
   Articolul 4
   Modificarea Deciziei 2008/934/CE
   În anexa la Decizia 2008/934/CE, se elimină rubrica referitoare la „cloropicrină”.
   Articolul 5
   Intrarea în vigoare și data aplicării
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 decembrie 2011.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 15, 18.1.2008, p. 5.

      (4)  JO L 55, 29.2.2000, p. 25.

      (5)  JO L 224, 21.8.2002, p. 23.

      (6)  JO L 246, 21.9.2007, p. 19.

      (7)  JO L 333, 11.12.2008, p. 11.

      (8)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance chloropicrin (Concluzia evaluării inter pares a riscului utilizării ca pesticid a substanței active cloropicrină). EFSA Journal 2011;9(3):2084. [58 pp.]. doi:10.2903/j.efsa.2011.2084. Document disponibil online la adresa: www.efsa.europa.eu/efsajournal.htm.


title: Regulamentul de punere în aplicare (UE) 2017/548 al Comisiei din 23 martie 2017 de stabilire a unui formular standard pentru declarația scrisă referitoare la îndepărtarea sau ruperea sigiliului unui tahograf (Text cu relevanță pentru SEE. )

text:
               24.3.2017

               RO

               Jurnalul Oficial al Uniunii Europene

               L 79/1

         REGULAMENTUL DE PUNERE ÎN APLICARE (UE) 2017/548 AL COMISIEI
   din 23 martie 2017
   de stabilire a unui formular standard pentru declarația scrisă referitoare la îndepărtarea sau ruperea sigiliului unui tahograf
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 165/2014 al Parlamentului European și al Consiliului din 4 februarie 2014 privind tahografele în transportul rutier, de abrogare a Regulamentului (CEE) nr. 3821/85 al Consiliului privind aparatura de înregistrare în transportul rutier și de modificare a Regulamentului (CE) nr. 561/2006 al Parlamentului European și al Consiliului privind armonizarea anumitor dispoziții ale legislației sociale în domeniul transporturilor rutiere (1), în special articolul 22 alineatul (5),
   întrucât:

               (1)

               Regulamentul (UE) nr. 165/2014 prevede cerințe administrative și tehnice cu privire la construirea, la instalarea, la folosirea, la testarea și la controlul tahografelor utilizate în transportul rutier.

               (2)

               Articolul 22 alineatul (5) din Regulamentul (UE) nr. 165/2014 prevede că, în cazurile în care un sigiliu se îndepărtează sau se rupe în scopul reparării sau al modificării vehiculului, se păstrează la bordul vehiculului o declarație scrisă care menționează data și ora la care sigiliul a fost rupt și care prezintă motivele pentru îndepărtarea sigiliului.

               (3)

               Regulamentul (UE) nr. 165/2014 impune Comisiei să elaboreze un formular standard pentru declarația scrisă.

               (4)

               Măsurile prevăzute în prezentul regulament sunt conforme cu avizul Comitetului pentru transportul rutier,

         ADOPTĂ PREZENTUL REGULAMENT:
   Articolul 1
   Angajatul atelierului care a îndepărtat sau a rupt sigiliul în scopul reparării sau al modificării vehiculului, astfel cum se menționează la articolul 22 alineatul (5) din Regulamentul (UE) nr. 165/2014, completează, semnează și ștampilează o declarație scrisă care conține informațiile prevăzute în anexa la prezentul regulament. Exemplarul original al declarației scrise se păstrează la bordul vehiculului, iar o copie ștampilată rămâne în atelierul în care a fost îndepărtat sau rupt sigiliul.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 martie 2017.

            Pentru Comisie

            Președintele

         Jean-Claude JUNCKER

      (1)  JO L 60, 28.2.2014, p. 1.

      ANEXĂ

         Declarație scrisă referitoare la îndepărtarea sau ruperea sigiliului unui tahograf

                  1.

                  Numărul de înmatriculare al vehiculului

                  2.

                  Numărul de identificare al vehiculului

                  3.

                  Numele conducătorului auto

                  4.

                  Licența comunitară a operatorului de transport rutier de mărfuri sau a transportatorului (1)

                  5.

                  Denumirea atelierului

                  6.

                  Adresa atelierului

                  7.

                  Numărul de identificare al atelierului

                  8.

                  Numele angajatului responsabil pentru îndepărtarea sigiliului

                  9.

                  Numărul sigiliului îndepărtat

                  10.

                  Data și ora îndepărtării sigiliului

                  11.

                  Motivul/motivele îndepărtării sigiliului

                  12.

                  Observații

            Locul și data
      Semnătura angajatului
      Semnătura conducătorului auto

         (1)  Când este cazul, în conformitate cu articolul 4 din Regulamentul (CE) nr. 1072/2009 al Parlamentului European și al Consiliului din 21 octombrie 2009 privind normele comune pentru accesul la piața transportului rutier internațional de mărfuri (JO L 300, 14.11.2009, p. 72) sau cu articolul 4 din Regulamentul (CE) nr. 1073/2009 al Parlamentului European și al Consiliului din 21 octombrie 2009 privind normele comune pentru accesul la piața internațională a serviciilor de transport cu autocarul și autobuzul și de modificare a Regulamentului (CE) nr. 561/2006 (JO L 300, 14.11.2009, p. 88).


title: Regulamentul de punere în aplicare (UE) 2017/687 al Comisiei din 30 martie 2017 de înregistrare a unei denumiri în Registrul denumirilor de origine protejate și al indicațiilor geografice protejate [London Cure Smoked Salmon (IGP)]

text:
               12.4.2017

               RO

               Jurnalul Oficial al Uniunii Europene

               L 99/18

         REGULAMENTUL DE PUNERE ÎN APLICARE (UE) 2017/687 AL COMISIEI
   din 30 martie 2017
   de înregistrare a unei denumiri în Registrul denumirilor de origine protejate și al indicațiilor geografice protejate [London Cure Smoked Salmon (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „London Cure Smoked Salmon” depusă de Regatul Unit a fost publicată în Jurnalul Oficial al Uniunii Europene
                   (2).

               (2)

               Întrucât Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „London Cure Smoked Salmon” trebuie, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „London Cure Smoked Salmon” (IGP).
   Denumirea menționată la primul paragraf identifică un produs din clasa 1.7. Pești, moluște, crustacee proaspete și produse derivate din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 martie 2017.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  JO C 474, 17.12.2016, p. 11.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2016/1094 al Comisiei din 6 iulie 2016 de aprobare a cuprului granulat ca substanță activă destinată utilizării în produsele biocide din tipul de produs 8 (Text cu relevanță pentru SEE)

text:
               7.7.2016

               RO

               Jurnalul Oficial al Uniunii Europene

               L 182/4

         REGULAMENTUL DE PUNERE ÎN APLICARE (UE) 2016/1094 AL COMISIEI
   din 6 iulie 2016
   de aprobare a cuprului granulat ca substanță activă destinată utilizării în produsele biocide din tipul de produs 8
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 90 alineatul (2) al treilea paragraf,
   întrucât:

               (1)

               La 30 august 2013, Franța a primit o cerere, în conformitate cu articolul 11 alineatul (1) din Directiva 98/8/CE a Parlamentului European și a Consiliului (2), de a include în anexa I la această directivă substanța activă cupru granulat, în vederea utilizării în produse din tipul de produs 8, „Produse de întreținere a lemnului”, astfel cum este definit în anexa V la directiva menționată, care corespunde tipului de produs 8, astfel cum este definit în anexa V la Regulamentul (UE) nr. 528/2012.

               (2)

               La 3 aprilie 2015, Franța a prezentat un raport de evaluare însoțit de recomandările sale, în conformitate cu articolul 90 alineatul (2) din Regulamentul (UE) nr. 528/2012.

               (3)

               La 9 decembrie 2015, Comitetul pentru produse biocide a formulat avizul Agenției Europene pentru Produse Chimice, ținând seama de concluziile autorității competente responsabile de evaluare.

               (4)

               Conform acestui aviz, este de așteptat ca produsele biocide din tipul de produs 8 care conțin cupru granulat să respecte criteriile prevăzute la articolul 19 alineatul (1) litera (b) din Regulamentul (UE) nr. 528/2012, dacă sunt respectate anumite specificații și condiții referitoare la utilizarea lor.

               (5)

               Prin urmare, este oportun să se aprobe utilizarea cuprului granulat în produsele biocide din tipul de produs 8, sub rezerva îndeplinirii anumitor specificații și condiții.

               (6)

               Ar trebui ca, înainte de aprobarea unei substanțe active, să se acorde o perioadă de timp rezonabilă, pentru a permite părților interesate să adopte măsurile pregătitoare necesare pentru îndeplinirea noilor cerințe.

               (7)

               Măsurile prevăzute în prezentul regulament sunt conforme cu avizul Comitetului permanent pentru produse biocide,

         ADOPTĂ PREZENTUL REGULAMENT:
   Articolul 1
   Se aprobă cuprul granulat ca substanță activă destinată utilizării în produsele biocide din tipul de produs 8, sub rezerva îndeplinirii specificațiilor și condițiilor prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 iulie 2016.

            Pentru Comisie

            Președintele

         Jean-Claude JUNCKER

      (1)  JO L 167, 27.6.2012, p. 1.

      (2)  Directiva 98/8/CE a Parlamentului European și a Consiliului din 16 februarie 1998 privind comercializarea produselor biocide (JO L 123, 24.4.1998, p. 1).

      ANEXĂ

                  Denumirea comună

                  Denumirea IUPAC
                  Numere de identificare

                  Gradul minim de puritate a substanței active (1)

                  Data aprobării

                  Data de expirare a aprobării

                  Tip de produs

                  Condiții specifice

                  Cupru granulat

                  Denumire IUPAC:
                  Cupru
                  Nr. CE: 231-159-6
                  Nr. CAS: 7440-50-8

                  99 % g/g

                  1 ianuarie 2017

                  31 decembrie 2026

                  8

                  Autorizarea produselor biocide este supusă următoarelor condiții:

                              1.

                              La evaluarea produsului se acordă o atenție deosebită expunerii, riscurilor și eficacității aferente oricărei utilizări care face obiectul unei cereri de autorizare, dar care nu este abordată în evaluarea la nivelul Uniunii a riscurilor prezentate de substanța activă.

                              2.

                              Având în vedere riscurile identificate pentru utilizările evaluate, la evaluarea produsului trebuie să se acorde o atenție deosebită:

                                          (a)

                                          utilizatorilor industriali și profesionali;

                                          (b)

                                          apei de suprafață și sedimentelor, acolo unde are loc o eliberare directă pe parcursul duratei de exploatare a lemnului tratat.

                              3.

                              Având în vedere riscurile identificate pentru apele de suprafață și subterane, etichetele și, dacă sunt furnizate, fișele cu date de siguranță ale produselor autorizate trebuie să indice faptul că utilizarea industrială sau profesională trebuie să se desfășoare într-un spațiu izolat sau pe o suprafață dură impermeabilă, prevăzută cu pereți de protecție, faptul că lemnul proaspăt tratat trebuie depozitat, după tratare, într-un loc acoperit și/sau pe o suprafață dură impermeabilă, pentru a se preveni pierderile directe în sol sau în apă, precum și faptul că eventualele pierderi rezultate din utilizarea produsului trebuie recuperate în vederea reutilizării sau eliminării.

         (1)  Puritatea indicată în această coloană a fost gradul minim de puritate a substanței active utilizate pentru evaluarea realizată în conformitate cu articolul 90 alineatul (2) din Regulamentul (UE) nr. 528/2012. Substanța activă din produsul introdus pe piață poate avea o puritate egală sau diferită dacă s-a demonstrat, din punct de vedere tehnic, echivalența acesteia cu substanța evaluată.


title: Regulamentul de punere în aplicare (UE) nr. 630/2014 al Comisiei din 12 iunie 2014 de modificare pentru a 215-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida

text:
               13.6.2014

               RO

               Jurnalul Oficial al Uniunii Europene

               L 174/35

         REGULAMENTUL DE PUNERE ÎN APLICARE (UE) NR. 630/2014 AL COMISIEI
   din 12 iunie 2014
   de modificare pentru a 215-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida, (1) în special articolul 7 alineatul (1) litera (a) și articolul 7a alineatele (1) și (5),
   întrucât:

               (1)

               Anexa I la Regulamentul (CE) nr. 881/2002 conține lista persoanelor, grupurilor și entităților cărora li se aplică înghețarea fondurilor și a resurselor economice în temeiul regulamentului respectiv.

               (2)

               La 2 iunie 2014, Comitetul pentru sancțiuni din cadrul Consiliului de Securitate al Organizației Națiunilor Unite (CSONU) a hotărât să adauge trei persoane pe lista sa de persoane, grupuri și entități cărora ar trebui să li se aplice înghețarea fondurilor și a resurselor economice. La aceeași dată, CSONU a decis să elimine două persoane de pe lista persoanelor, grupurilor și entităților cărora ar trebui să li se aplice înghețarea fondurilor și a resurselor economice și să modifice trei mențiuni din această listă.

               (3)

               Prin urmare, anexa I la Regulamentul (CE) nr. 881/2002 ar trebui actualizată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 iunie 2014.

            Pentru Comisie,

            pentru președinte

            Șef al Serviciului Instrumente de politică externă

      (1)  JO L 139, 29.5.2002, p. 9.

      ANEXĂ
      Anexa I la Regulamentul (CE) nr. 881/2002 se modifică după cum urmează:

                  1.

                  Următoarele mențiuni se adaugă la rubrica „Persoane juridice, grupuri și entități”:

                              (a)

                              „Al Mouakaoune Biddam [alias (a) Les Signataires par le Sang; (b) Ceux Qui Signent avec le Sang; (c) Those Who Sign in Blood]. Adresa: Mali. Data desemnării menționată la articolul 2a alineatul (4) litera (b): 2.6.2014.”

                              (b)

                              „Al Moulathamoun [alias (a) Les Enturbannés; (b) The Veiled]. Adresa: (a) Algeria; (b) Mali; (c) Niger]. Alte informații: își desfășoară activitatea în regiunea Sahel/Sahara. Data desemnării menționată la articolul 2a alineatul (4) litera (b): 2.6.2014.”

                              (c)

                              „Al Mourabitoun [alias (a) Les Sentinelles; (b) The Sentinels]. Adresa: Mali. Alte informații: își desfășoară activitatea în regiunea Sahel/Sahara. Data desemnării menționată la articolul 2a alineatul (4) litera (b): 2.6.2014.”

                  2.

                  Se elimină următoarele mențiuni de la rubrica „Persoane fizice”:

                              (a)

                              „Jainal Antel Sali (jr.) [alias (a) Abu Solaiman, (b) Abu Solayman, (c) Apong Solaiman, (d) Apung]. Data nașterii: 1.6.1965. Locul nașterii: Barangay Lanote, Bliss, Isabela, Basilan, Filipine. Cetățenia: filipineză. Alte informații: se presupune că a decedat în 2007. Data desemnării menționată la articolul 2a alineatul (4) litera (b): 6.12.2005.”

                              (b)

                              „Mohammad Ilyas Kashmiri [alias (a) Muhammad Ilyas Kashmiri, (b) Elias alKashmiri, (c) Ilyas Naib Amir]. Titlu: Muftiu. Adresa: Satul Thathi, Samahni, Districtul Bhimber, partea din Kashmir administrată de Pakistan. Data nașterii: (a) 2.1.1964, (b) 10.2.1964. Locul nașterii: Bhimber, Valea Samahani, partea din Kashmir administrată de Pakistan. Alte informații: (a) titlul anterior: Maulana; (b) se presupune că a decedat în Pakistan, la 11 iunie 2011. Data desemnării menționată la articolul 2a alineatul (4) litera (b): 6.8.2010.”

                  3.

                  Mențiunea „Abu Mohammed Al-Jawlani [alias (a) Abu Mohamed al-Jawlani, (b) Abu Muhammad al-Jawlani, (c) Abu Mohammed al-Julani, (d) Abu Mohammed al-Golani, (e) Abu Muhammad al-Golani, (f) Abu Muhammad Aljawlani, (g) Muhammad al-Jawlani, (h) Shaykh al-Fatih; (i) Al Fatih]. Data nașterii: între 1975 și 1979. Locul nașterii: Siria. Cetățenia: siriană. Adresa: în Siria, în iunie 2013. Data desemnării menționată la articolul 2a alineatul (4) litera (b): 24.7.2013.” de la rubrica „Persoane fizice” se înlocuiește cu:
                  „Abu Mohammed Al-Jawlani [alias (a) Abu Mohamed al-Jawlani, (b) Abu Muhammad al-Jawlani, (c) Abu Mohammed al-Julani, (d) Abu Mohammed alGolani, (e) Abu Muhammad al-Golani, (f) Abu Muhammad Aljawlani, (g) Muhammad al-Jawlani, (h) Shaykh al-Fatih; (i) Al Fatih]. Data nașterii: între 1975 și 1979. Locul nașterii: Siria. Cetățenia: siriană. Adresa: în Siria, în iunie 2013. Alte informații: din ianuarie 2012, este liderul Al-Nusrah Front for the People of the Levant. Data desemnării menționată la articolul 2a alineatul (4) litera (b): 24.7.2013.”

                  4.

                  Mențiunea „Doku Khamatovich Umarov (alias Умаров Доку Хаматович). Data nașterii: 12.5.1964. Locul nașterii: Satul Kharsenoy, raionul Shatoyskiy (Sovetskiy), Republica Cecenia, Federația Rusă. Cetățenia: (a) rusă, (b) URSS (până în 1991). Alte informații: (a) locuia în Federația Rusă în noiembrie 2010; (b) mandat internațional de arestare emis în anul 2000. Data desemnării menționată la articolul 2a alineatul (4) litera (b): 10.3.2011.” de la rubrica „Persoane fizice” se înlocuiește cu:
                  „Doku Khamatovich Umarov (alias Умаров Доку Хаматович). Data nașterii: 12.5.1964. Locul nașterii: Satul Kharsenoy, raionul Shatoyskiy (Sovetskiy), Republica Cecenia, Federația Rusă. Cetățenia: (a) rusă, (b) URSS (până în 1991). Alte informații: (a) locuia în Federația Rusă în noiembrie 2010; (b) mandat internațional de arestare emis în anul 2000; (c) se presupune că a decedat în aprilie 2014. Data desemnării menționată la articolul 2a alineatul (4) litera (b): 10.3.2011.”

                  5.

                  Mențiunea „Al-Qaida in Iraq [alias (a) AQI, (b) al-Tawhid, (c) the Monotheism and Jihad Group, (d) Qaida of the Jihad in the Land of the Two Rivers, (e) Al-Qaida of Jihad in the Land of the Two Rivers, (f) The Organization of Jihad's Base in the Country of the Two Rivers, (g) The Organization Base of Jihad/Country of the Two Rivers, (h) The Organization Base of Jihad/Mesopotamia, (i) Tanzim Qa'idat Al-Jihad fi Bilad al-Rafidayn, (j) Tanzeem Qa'idat al Jihad/Bilad al Raafidaini, (k) Jama'at Al-Tawhid Wa'al-Jihad, (l) JTJ, (m) Islamic State of Iraq, (n) ISI, (o) al-Zarqawi network, (p) Jabhat al Nusrah, (q) Jabhet al-Nusra, (r) Al-Nusrah Front, (s) The Victory Front, (t) Islamic State in Iraq and the Levant]. Data desemnării menționată la articolul 2a alineatul (4) litera (b): 18.10.2004.” de la rubrica „Persoane juridice, grupuri și entități” se înlocuiește cu:
                  „Al-Qaida in Iraq [alias (a) AQI, (b) al-Tawhid, (c) the Monotheism and Jihad Group, (d) Qaida of the Jihad in the Land of the Two Rivers, (e) Al-Qaida of Jihad in the Land of the Two Rivers, (f) The Organization of Jihad's Base in the Country of the Two Rivers, (g) The Organization Base of Jihad/Country of the Two Rivers, (h) The Organization Base of Jihad/Mesopotamia, (i) Tanzim Qa'idat Al-Jihad fi Bilad al-Rafidayn, (j) Tanzeem Qa'idat al Jihad/Bilad al Raafidaini, (k) Jama'at Al-Tawhid Wa'al-Jihad, (l) JTJ, (m) Islamic State of Iraq, (n) ISI, (o) al-Zarqawi network, (p) Islamic State in Iraq and the Levant)]. Data desemnării menționată la articolul 2a alineatul (4) litera (b): 18.10.2004.”


title: Regulamentul de punere în aplicare (UE) nr. 640/2011 al Comisiei din 30 iunie 2011 de modificare pentru a 152-a oară a Regulamentului (CE) nr. 881/2002 al Consiliului de instituire a anumitor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Quaida și cu talibanii

text:
               1.7.2011

               RO

               Jurnalul Oficial al Uniunii Europene

               L 173/1

         REGULAMENTUL DE PUNERE ÎN APLICARE (UE) NR. 640/2011 AL COMISIEI
   din 30 iunie 2011
   de modificare pentru a 152-a oară a Regulamentului (CE) nr. 881/2002 al Consiliului de instituire a anumitor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Quaida și cu talibanii
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului de interzicere a exportului anumitor mărfuri și servicii către Afganistan, de întărire a interdicției de zbor și de extindere a înghețării fondurilor și a altor resurse financiare în ceea ce-i privește pe talibanii din Afganistan (1), în special articolul 7 alineatul (1) litera (a) și articolul 7a alineatul (5),
   întrucât:

               (1)

               Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice, în temeiul regulamentului menționat anterior.

               (2)

               La 22 iunie 2011, Comitetul pentru sancțiuni al Consiliului de Securitate al Organizației Națiunilor Unite a hotărât să elimine numele a cinci persoane fizice și trei persoane juridice din lista persoanelor, grupurilor și entităților cărora li se aplică înghețarea fondurilor și a resurselor economice.

               (3)

               Prin urmare, anexa I la Regulamentul (CE) nr. 881/2002 ar trebui actualizată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 iunie 2011.

            Pentru Comisie, pentru președinte

            Șef al Serviciului Instrumente de Politică Externă

      (1)  JO L 139, 29.5.2002, p. 9

      ANEXĂ
      Anexa I la Regulamentul (CE) nr. 881/2002 se modifică după cum urmează:

                  (1)

                  La rubrica „Persoane juridice, grupuri și entități” se șterg următoarele mențiuni:

                              (a)

                                 „Meadowbrook Investments Limited. Adresa: 44 Upper Belgrave Road, Clifton, Bristol, BS8 2XN, Regatul Unit. Alte informații: (a) număr de înregistrare: 05059698; (b) are legătură cu Mohammed Benhammedi. Data desemnării menționată la articolul 2a alineatul (4) litera (b): 7.2.2006.”

                              (b)

                                 „Ozlam Properties Limited. Adresa: 88 Smithdown Road, Liverpool L7 4JQ, Regatul Unit. Alte informații: (a) număr de înregistrare: 05258730; (b) are legătură cu Mohammed Benhammedi. Data desemnării menționată la articolul 2a alineatul (4) litera (b): 7.2.2006.”

                              (c)

                                 „Sara Properties Limited (alias Sara Properties). Adresa: (a) 104 Smithdown Road, Liverpool, Merseyside L7 4JQ, Regatul Unit (b) 2a Hartington Road, Liverpool L8 OSG, Regatul Unit. Alte informații: (a) număr de înregistrare: 4636613; (b) are legătură cu Mohammed Benhammedi. Data desemnării menționată la articolul 2a alineatul (4) litera (b): 7.2.2006.”

                  (2)

                  Se elimină următoarele mențiuni de la rubrica „Persoane fizice”:

                              (a)

                                 „Ghuma Abd’rabbah [alias (a) Ghunia Abdurabba, (b) Ghoma Abdrabba, (c) Abd’rabbah, (d) Abu Jamil, (e) Ghunia Abdrabba]. Adresa: Birmingham, Regatul Unit. Data nașterii: 2.9.1957. Locul nașterii: Benghazi, Libia. Cetățenia: britanică. Data desemnării menționată la articolul 2a alineatul (4) litera (b): 7.2.2006.”

                              (b)

                                 „Abd Al-Rahman Al-Faqih [alias (a) Mohammed Albashir, (b) Muhammad Al-Bashir, (c) Bashir Mohammed Ibrahim Al- Faqi, (d) Al-Basher Mohammed, (e) Abu Mohammed, (f) Mohammed Ismail, (g) Abu Abd Al Rahman, (h) Abd Al Rahman Al-Khatab, (i) Mustafa, (j) Mahmud, (k) Abu Khalid]. Adresa: Birmingham, Regatul Unit. Data nașterii: 15.12.1959. Locul nașterii: Libia. Data desemnării menționată la articolul 2a alineatul (4) litera (b): 7.2.2006.”

                              (c)

                                 „Mohammed Benhammedi [alias (a) Mohamed Hannadi, (b) Mohamed Ben Hammedi, (c) Muhammad Muhammad Bin Hammidi, (d) Ben Hammedi, (e) Panhammedi, (f) Abu Hajir, (g) Abu Hajir Al Libi, (h) Abu Al Qassam (i) Hammedi Mohamedben]. Adresa: Midlands, Regatul Unit. Data nașterii: 22.9.1966. Locul nașterii: Libia. Cetățenia: libiană.”

                              (d)

                                 „Abdulbaqi Mohammed Khaled [alias (a) Abul Baki Mohammed Khaled (b) Abd’ Al-Baki Mohammed (c) Abul Baki Khaled (d) Abu Khawla]. Adresa: Birmingham, Regatul Unit. Data nașterii: 18.8.1957. Locul nașterii: Tripoli, Libia. Cetățenia: britanică.”

                              (e)

                                 „Tahir Nasuf [alias (a) Tahir Mustafa Nasuf, (b) Tahar Nasoof, (c) Taher Nasuf, (d) Al-Qa’qa, (e) Abu Salima El Libi, (f) Abu Rida, (g) Tahir Moustafa Nasuf, (h) Tahir Moustafa Mohamed Nasuf]. Adresa: Manchester, Regatul Unit. Data nașterii: (a) 4.11.1961, (b) 11.4.1961. Locul nașterii: Tripoli, Libia. Cetățenia: libiană. Pașaport nr.: RP0178772 (număr de pașaport libian). Număr național de identificare: PW548083D (număr național de asigurare în Marea Britanie). Alte informații: locuiește în Regatul Unit din ianuarie 2009. Data desemnării menționată la articolul 2a alineatul (4) litera (b): 7.2.2006.”


title: Regulamentul de punere în aplicare (UE) 2017/1457 al Comisiei din 10 august 2017 de modificare a Regulamentului (CE) nr. 329/2007 al Consiliului privind măsuri restrictive împotriva Republicii Populare Democrate Coreene

text:
               11.8.2017

               RO

               Jurnalul Oficial al Uniunii Europene

               L 208/33

         REGULAMENTUL DE PUNERE ÎN APLICARE (UE) 2017/1457 AL COMISIEI
   din 10 august 2017
   de modificare a Regulamentului (CE) nr. 329/2007 al Consiliului privind măsuri restrictive împotriva Republicii Populare Democrate Coreene
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 329/2007 al Consiliului din 27 martie 2007 privind măsuri restrictive împotriva Republicii Populare Democrate Coreene (1), în special articolul 13 alineatul (1) litera (d),
   întrucât:

               (1)

               Anexa IV la Regulamentul (CE) nr. 329/2007 cuprinde lista persoanelor, entităților și organismelor care au fost desemnate de Comitetul de sancțiuni sau de Consiliul de Securitate al Organizației Națiunilor Unite (CSONU) și cărora li se aplică înghețarea fondurilor și a resurselor economice în temeiul regulamentului menționat.

               (2)

               La 5 august 2017, CSONU a adoptat Rezoluția 2371 (2017), prin care adaugă nouă persoane fizice și patru entități pe lista persoanelor și entităților care fac obiectul măsurilor restrictive. CSONU a modificat, de asemenea, două dintre entitățile înscrise pe listă.

               (3)

               Prin urmare, anexa IV ar trebui modificată corespunzător.

               (4)

               Pentru a asigura eficacitatea măsurilor prevăzute în prezentul regulament, acesta ar trebui să intre în vigoare imediat,

         ADOPTĂ PREZENTUL REGULAMENT:
   Articolul 1
   Anexa IV la Regulamentul (CE) nr. 329/2007 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 august 2017.

            Pentru Comisie,

            Pentru Președinte,

            Șeful Serviciului Instrumente de Politică Externă

      (1)  JO L 88, 29.3.2007, p. 1.

      ANEXĂ
      Anexa IV la Regulamentul (CE) nr. 329/2007 se modifică după cum urmează:

                  1.

                  La rubrica „A. Persoane fizice” se adaugă următoarele mențiuni:

                              „(54)

                              Choe Chun Yong (alias Ch'oe Ch'un-yo ng). Sex: masculin. Cetățenie: RPDC. Pașaport nr.: 654410078. Alte informații: Reprezentant al Ilsim International Bank, care este afiliată cu armata RPDC și are o relație strânsă cu Korea Kwangson Banking Corporation. Ilsim International Bank a încercat să se sustragă sancțiunilor impuse de Organizația Națiunilor Unite. Data desemnării: 5.8.2017.

                              (55)

                              Han Jang Su (alias Chang-Su Han). Sex: masculin. Data nașterii: 8.11.1969. Locul nașterii: Phenian. Cetățenie: RPDC. Pașaport nr.: 745420176, expiră la: 19.10.2020. Alte informații: reprezentant-șef al Foreign Trade Bank. Data desemnării: 5.8.2017.

                              (56)

                              Jang Song Chol. Data nașterii: 12.3.1967. Cetățenie: RPDC. Alte informații: reprezentant în străinătate al Korea Mining Development Corporation (KOMID).

                              (57)

                              Jang Sung Nam. Sex: masculin. Data nașterii: 14.7.1970. Cetățenie: RPDC. Pașaport nr.: 563120368, eliberat la 22.3.2013, expiră la: 22.3.2018. Adresă: RPDC. Alte informații: conduce o filială din străinătate a Korea Tangun Trading Corporation, care se ocupă în principal de achiziționarea de produse și tehnologii pentru a sprijini programele de cercetare și dezvoltare în domeniul apărării ale RPDC. Data desemnării: 5.8.2017.

                              (58)

                              Jo Chol Song (alias Cho Ch'o'l-so'ng). Sex: masculin. Data nașterii: 25.9.1984. Cetățenie: RPDC. Pașaport nr.: 654320502, expiră la: 16.9.2019. Alte informații: reprezentant adjunct al Korea Kwangson Banking Corporation, care prestează servicii financiare în beneficiul Tanchon Commercial Bank și al Korea Hyoksin Trading, o entitate subordonată întreprinderii Korea Ryonbong General Corporation. Data desemnării: 5.8.2017.

                              (59)

                              Kang Chol Su. Data nașterii: 13.2.1969. Cetățenie: RPDC. Pașaport nr.: 472234895. Alte informații: funcționar al Korea Ryonbong General Corporation, care este specializată în achiziții pentru industria de apărare a RPDC și asistență pentru vânzările în străinătate cu caracter militar ale RPDC. Achizițiile sale sprijină probabil și programul de arme chimice al RPDC. Data desemnării: 5.8.2017.

                              (60)

                              Kim Mun Chol (alias Kim Mun-ch'o'l). Data nașterii: 25.3.1957. Cetățenie: RPDC. Alte informații: reprezentan al Korea United Development Bank. Data desemnării: 5.8.2017.

                              (61)

                              Kim Nam Ung. Cetățenie: RPDC. Pașaport nr.: 654110043. Alte informații: Reprezentant al Ilsim International Bank, care este afiliată cu armata RPDC și are o relație strânsă cu Korea Kwangson Banking Corporation. Ilsim International Bank a încercat să se sustragă sancțiunilor impuse de Organizația Națiunilor Unite. Data desemnării: 5.8.2017.

                              (62)

                              Pak Il Kyu (alias Pak Il-Gyu). Sex: masculin. Cetățenie: RPDC. Pașaport nr.: 563120235. Alte informații: funcționar al Korea Ryonbong General Corporation, care este specializată în achiziții pentru industria de apărare a RPDC și asistență în vânzările cu caracter militar ale RPDC. Achizițiile sale sprijină probabil și programul de arme chimice al RPDC. Data desemnării: 5.8.2017.”

                  2.

                  La rubrica „B. Persoane juridice, entități și organisme”, se adaugă următoarele mențiuni:

                              „(47)

                              Foreign Trade Bank (FTB). Situare: FTB Building, Jungsong-dong, Central District, Phenian, RPDC. Alte informații: Foreign Trade Bank este o bancă deținută de stat care acționează ca principala bancă de schimb valutar a RPDC și a oferit un sprijin financiar important întreprinderii Korea Kwangson Banking Corporation. Data desemnării: 5.8.2017.

                              (48)

                              Korean National Insurance Company (KNIC) (alias Korea National Insurance Corporation, Korea Foreign Insurance Company). Situare: Central District, Phenian, RPDC. Alte informații: Korean National Insurance Company este o societate financiară și de asigurări din RPDC și este afiliată cu Biroul 39. Data desemnării: 5.8.2017.

                              (49)

                              Koryo Credit Development Bank (alias Daesong Credit Development Bank; Koryo Global Credit Bank; Koryo Global Trust Bank). Situare: Phenian, RPDC. Alte informații: Koryo Credit Development Bank își desfășoară activitatea în sectorul serviciilor financiare din economia RPDC. Data desemnării: 5.8.2017.

                              (50)

                              Mansudae Overseas Project Group of Companies (alias Mansudae Art Studio). Situare: Phenian, RPDC. Alte informații: Mansudae Overseas Project Group of Companies a fost implicată, a facilitat sau a fost responsabilă de exportul de lucrători din RPDC către alte țări pentru activități din domeniul construcțiilor, inclusiv pentru statui și monumente, în scopul de a genera venituri pentru guvernul RPDC sau Partidul Muncitorilor din Coreea. Există informații conform cărora Mansudae Overseas Project Group of Companies a desfășurat activități economice în țări din Africa și Asia de Sud-Est, inclusiv în Algeria, Angola, Botswana, Benin, Cambodgia, Ciad, Republica Democratică Congo, Guineea Ecuatorială, Malaysia, Mozambic, Madagascar, Namibia, Siria, Togo și Zimbabwe. Data desemnării: 5.8.2017.”

                  3.

                  La rubrica „A. Persoane fizice”,

                              „(16)

                              Jang Bom Su (alias Jang Pom Su). Data nașterii: 15.4.1957. Cetățenie: nord-coreeană. Alte informații: reprezentant al Tanchon Commercial Bank în Siria. Data desemnării: 2.3.2016.”

                        se înlocuiește cu:

                              „(16)

                              Jang Bom Su (alias Jang Pom Su, Jang Hyon U). Data nașterii: 15.4.1957, 22.2.1958. Cetățenie: RPDC. Pașaport nr.: 836110034 (diplomatic), expiră la: 1.1.2020. Alte informații: reprezentant al Tanchon Commercial Bank în Siria. Data desemnării: 2.3.2016.”

                  4.

                  La rubrica „A. Persoane fizice”,

                              „(18)

                              Jon Myong Guk (alias Cho'n Myo'ng-kuk). Data nașterii: 18.10.1976. Cetățenie: nord-coreeană. Pașaport nr.: 4721202031 (data expirării: 21.2.2017). Alte informații: reprezentant al Tanchon Commercial Bank în Siria. Data desemnării: 2.3.2016.”

                        se înlocuiește cu:

                              „(18)

                              Jon Myong Guk (alias Cho'n Myo'ng-kuk, Jon Yong Sang). Data nașterii: 18.10.1976, 25.8.1976. Cetățenie: RPDC. Pașaport nr.: 4721202031 (expiră la: 21.2.2017); 836110035 (diplomatic, expiră la: 1.1.2020). Alte informații: reprezentant al Tanchon Commercial Bank în Siria. Data desemnării: 2.3.2016.”


title: Regulamentul de punere în aplicare (UE) 2015/50 al Comisiei din 14 ianuarie 2015 de modificare a anexei I la Regulamentul (CE) nr. 32/2000 al Consiliului în ceea ce privește introducerea unor noi contingente tarifare ale Uniunii, consolidate în cadrul GATT, pentru ciocolată, produse zaharoase și biscuiți

text:
               15.1.2015

               RO

               Jurnalul Oficial al Uniunii Europene

               L 9/20

         REGULAMENTUL DE PUNERE ÎN APLICARE (UE) 2015/50 AL COMISIEI
   din 14 ianuarie 2015
   de modificare a anexei I la Regulamentul (CE) nr. 32/2000 al Consiliului în ceea ce privește introducerea unor noi contingente tarifare ale Uniunii, consolidate în cadrul GATT, pentru ciocolată, produse zaharoase și biscuiți
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 32/2000 al Consiliului din 17 decembrie 1999 privind deschiderea și modul de administrare a contingentelor tarifare comunitare consolidate în cadrul GATT și a altor câteva contingente tarifare comunitare, de stabilire a normelor de modificare sau de adaptare a contingentelor menționate și de abrogare a Regulamentului (CE) nr. 1808/95 (1), în special articolul 9 alineatul (1) litera (b) prima liniuță,
   întrucât:

               (1)

               Regulamentul (CE) nr. 32/2000 a prevăzut deschiderea și modul de administrare a contingentelor tarifare ale Uniunii consolidate în cadrul GATT, destinate a fi utilizate în ordinea cronologică a datelor de acceptare a declarațiilor vamale.

               (2)

               Prin Decizia 2014/116/UE (2), Consiliul a aprobat Acordul sub forma unui schimb de scrisori dintre Uniunea Europeană și Republica Populară Chineză în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994 referitor la modificarea concesiilor din listele de angajamente ale Republicii Bulgaria și ale României în cadrul procesului lor de aderare la Uniunea Europeană

               (3)

               Acordul sub forma unui schimb de scrisori prevede noi contingente tarifare anuale pentru ciocolată, pentru produse zaharoase și pentru biscuiți. În vederea punerii în aplicare a acestor noi contingente tarifare anuale, este necesar ca Regulamentul (CE) nr. 32/2000 să fie modificat.

               (4)

               Întrucât acordul sub forma unui schimb de scrisori a intrat în vigoare la 1 iulie 2014, partea relevantă din prezentul regulament ar trebui să se aplice de la aceeași dată.

               (5)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 32/2000 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 iulie 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 ianuarie 2015.

            Pentru Comisie

            Președintele

         Jean-Claude JUNCKER

      (1)  JO L 5, 8.1.2000, p. 1.

      (2)  Decizia 2014/116/UE a Consiliului din 28 ianuarie 2014 privind încheierea Acordului sub forma unui schimb de scrisori între Uniunea Europeană și Republica Populară Chineză în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994 referitor la modificarea concesiilor din listele de angajamente ale Republicii Bulgaria și ale României în cadrul procesului lor de aderare la Uniunea Europeană (JO L 64, 4.3.2014, p. 1).

      ANEXĂ
      În tabelul din anexa I la Regulamentul (CE) nr. 32/2000 se inserează următoarele rânduri:

                     „09.0052

                     1806 20
                     1806 31
                     1806 32
                     1806 90

                     Ciocolată

                     De la 1 iulie până la 30 iunie

                     2 026 de tone

                     38

                     09.0053

                     1704

                     Produse zaharoase fără cacao (inclusiv ciocolată albă)

                     De la 1 iulie până la 30 iunie

                     2 289 de tone

                     35

                     09.0054

                     1905 90

                     Altele decât pâinea crocantă denumită Knäckebrot, turta dulce, biscuiții la care s-au adăugat îndulcitori, vafele și alveolele, pesmetul, pâinea prăjită și produse similare prăjite

                     De la 1 iulie până la 30 iunie

                     409 tone

                     40”


title: Regulamentul de punere în aplicare (UE) 2016/2 al Comisiei din 4 ianuarie 2016 de stabilire a valorilor forfetare de import pentru fixarea prețului de intrare pentru anumite fructe și legume

text:
               5.1.2016

               RO

               Jurnalul Oficial al Uniunii Europene

               L 1/1

         REGULAMENTUL DE PUNERE ÎN APLICARE (UE) 2016/2 AL COMISIEI
   din 4 ianuarie 2016
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 ianuarie 2016.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  92,0

                  ZZ

                  92,0

                  0707 00 05

                  MA

                  88,9

                  ZZ

                  88,9

                  0709 93 10

                  MA

                  36,1

                  ZZ

                  36,1

                  0805 10 20

                  EG

                  48,7

                  ZA

                  74,1

                  ZZ

                  61,4

                  0805 20 10

                  MA

                  69,2

                  ZZ

                  69,2

                  0805 20 30, 0805 20 50, 0805 20 70, 0805 20 90

                  TR

                  86,4

                  ZZ

                  86,4

                  0805 50 10

                  TR

                  96,9

                  ZZ

                  96,9

                  0808 10 80

                  CL

                  85,7

                  US

                  154,1

                  ZZ

                  119,9

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.